وەستا حەسەن
حەسەن نووری محەممەد ئەمین ناسراو بە وەستا حەسەن (لەدایکبووی ١٩٥٤ لە کەرکووک، عێراق) سیاسی و سەربازێکی کوردە. خێزانی ناوی فاتمەیە و خاوەنی ٥ منداڵە. دەرچووی پەیمانگای ڕۆژنامەنووسی و بەشی وەرزشی زانکۆیە، چەندین خولی لە ھەرێم و لەدەرەوەی ھەرێم بینیوە.

ژیان 
لە ١٩٧٨ پەیوەندیی بە ڕیزەکانی یەکێتیی نیشتمانیی کوردستانەوە کردووە. لە ١٩٧٩ بووە بە پێشمەرگە لە ھەرێمی ٤ تا ڕاپەرینی ١٩٩١ لە سیاسەتی یەکێتیی نیشتمانیی کوردستان. دانەبڕاوە یەکێک بووە لە دامەزرێنەرانی دەزگای زانیاری. بەشداریی لە ھەموو کۆنگرەکانی یەکێتیی نیشتمانیی کوردستان کردووە و لە کۆنگرەی سێ و چوارەوە تا ئێستا بووە بە ئەندامی سەرکردایەتیی یەکێتیی نیشتمانیی کوردستان.

دامەزراندنی ئاسایشی سلێمانی 
لە سەرەتای دامەزراندنی ئاسایشی سلێمانی، وەک لێکۆڵەر دامەزراوە و ھەموو پلە ئەفسەرییەکانی بڕیوە تا پلەی لیوا. لە ٢٠٠٧ تا ٢٠٢١ بووە بە بەڕێوەبەری ئاسایشی سلێمانی؛ دوای ٤٤ ساڵ، خانەنشین کراوە.

لەو ساڵانەی بەرێوبەری ئاسایشی سلێمانی بووە خزمەتێکی زۆری شاری سلێمانیی کردووە و ھاووڵاتیانی شاری سلێمانی نازناوی «پاشای ئارام»یان لێ ناوە.

سەرچاوەکان 

خەڵکی کەرکووک
زیندووان
لەدایکبووانی ١٩٥٤